**Farské oznamy**

**Šiesta veľkonočná nedeľa B (9. 5. 2021)**

|  |  |  |
| --- | --- | --- |
| Pondelok | V čase sejby, prosebný deň | 18.00 |
| Utorok | Bl. Sáry Salkaháziovej, panny a mučenice | 7.00 |
| Streda | Nanebovstúpenie Pána, vigília | 18.00 |
| Štvrtok | Nanebovstúpenie Pána, prikázaný sviatok, výročie Fatimy | 7.00 a 18.00 |
| Piatok | Sv. Mateja, apoštola, sviatok | 18.00 |
| Sobota |  | 18.00 |
| Nedeľa | Siedma veľkonočná nedeľa | 8.00 a 10.30 online |

Mesiac máj je mesiacom Panny Márie kedy sa veriaci skrze mariánske modlitby utiekajú k Nebeskému Otcovi. Lebo Panna Mária je vždy cestou, ktorá vedie ku Kristovi. Pozývam vás milí veriaci k úcte Matky Božej cez modlitbu svätého ruženca i loretánskych litánií tak doma ako i v našom chráme. Bolo by krásne keby ste si doma našli čas a dokázali sa spoločne ako rodina pomodliť napr. jeden desiatok sv. ruženca alebo nejakú inú modlitbu. Zvlášť k tomu povzbudzujem rodiny prvoprijímajúcich detí.

Dnešný deň takým zvláštnym spôsobom myslíme na naše mamy a chceme im poďakovať za život, za to, že nás majú rady i za ich lásku a starostlivosť o nás.

Tento týždeň budeme mať prosebné dni, ktorých obsahom je prosba za úrodu. My sa zvlášť budeme modliť za požehnanie úrody v pondelok a mali by sme po sv. omši i adoráciu.

Od piatku sa budeme pripravovať na Slávnosť Zoslania Ducha Svätého a modliť sa za jeho vyliatie na nás i skrze novénu k Duchu Svätému.

Pozývam vás ku sv. spovedi. Spovedám každý deň pol hodinu pred sv. omšou alebo sa môžeme individuálne dohodnúť cez telefón.

Na budúcu nedeľu bude zbierka na katolícke masmédiá (Lux, Lumen...)

Chcel by som sa poďakovať za vaše modlitby, obety, finančnú podporu našej farnosti i za každý druh pomoci. Žehnám vám do ďalšieho týždňa.

Svätú omšu slávim každý deň a počet veriacich v kostole v rámci pandemických opatrení je nastavený na 15m2 jeden veriaci, čo je v našom kostole 13 ľudí. Prosím o prijatie týchto podmienok, vzájomnú úctu a rešpekt i pochopenie, ak by niekto musel zostať vonku, lebo sa nezmestí dovnútra. Pre tých, ktorí budú chcieť prijať Pána Ježiša v Eucharistii, čo vrelo odporúčam, budem dávať sv. prijímanie v nedeľu o 9.00hod. a prosím o dodržiavanie rozostupov pri čakaní na sv. prijímanie i počas rozdávania, ale ešte raz vás chcem povzbudiť k prijatiu Krista i vo sviatostnej podobe ako lekára i liek duše i tela.

Sv. omša v sobotu o 18.05 je vyhradená pre veriacich z Oblazova, ale bude slúžená v kostole v Kotešovej, aby sa do chrámu mohli zmestiť viacerí veriaci. Ďakujem za porozumenie.